***Westworld*** er en amerikansk TV-serie utviklet av Jonathan Nolan og Lisa Joy basert på spillefilmen *Westworld* fra 1973. Serien hadde premiere 2. oktober 2016 på HBO og består av 36 avsnitt.

Filming til pilotepisoden fant sted i august 2014 i og rundt Los Angeles. Norske Ingrid Bolsø Berdal hadde en rolle i serien; det samme hadde danske Sidse Babett Knudsen og walisiske Anthony Hopkins.

Handlingsreferat
----------------

På 2050-tallet driver Delos Inc. en rekke fornøyelsesparker, inkludert «Westworld» med tema fra det ville vesten. Hele parken er full av androider som skal hjelpe besøkende kunder. Disse robotene ligner på mennesker, men er programmert til å oppfylle gjestenes ønsker. Robotene kan engasjere seg i all slags voldelig eller seksuell aktivitet, men programmeringen deres gjør det umulig for dem å la gjestene bli skadet.[]

De menneskelige operatørene finner også på ulike fortellinger som disse robotene kan gjenta hver dag når de samhandler med gjestene, og fjerner minnene deres etter hver syklus. Dr. Robert Ford (spilt av Anthony Hopkins) og Arnold Weber (spilt av Jeffrey Wright) utviklet opprinnelig denne teknologien. I den første sesongen implementerer Ford en ny oppdatering kalt «Reverie» som får enkelte roboter, inkludert Dolores Abernath og Maeve Millay til å utvikle følelser.[]

Leder for Delos Programmering, Bernard Lowe, og administrerende direktør Charlotte Hale (spilt av Tessa Thompson) prøver å feilsøke i problemet, forsøker en gjest kjent som mannen i svart (spilt av Ed Harris) å finne en labyrint som han tror Arnold tidligere fant på til ham. Bernard Lowe oppdager at han selv egentlig er en robot, opprinnelig basert på Arnold, som døde i et tidligere forsøk på å beskytte alle robotene i Westworld. Arnold så potensialet for følelser i robotene, men han trodde at Delos Inc ville misbruke disse mulighetene.[]

Den første sesongen av Westworld avsluttes når Dolores myrder dr. Ford, akkurat i det han skal kunngjøre en ny historie han planlegger for Westworld. Dolores sin revolusjon fortsetter i andre sesong, når hun og en rekke andre roboter, med følelser, massakrerer menneskelige gjester og andre Delos-ansatte som er strandet i fornøyelsesparken. Delos har også, i all hemmelighet, registrert all oppførsel fra menneskelige gjester for å lage algoritmer for dem. Delos’ mål er menneskelig udødelighet.[]

Rolleliste
----------

* Dolores Abernathy … Evan Rachel Wood
* Maeve Millay … Thandie Newton
* Bernard Lowe … Jeffrey Wright
* Robert Ford … Anthony Hopkins
* Man in Black … Ed Harris
* Teddy Flood … James Marsden
* Ashley Stubbs … Luke Hemsworth
* Theresa Cullen … Sidse Babett Knudsen
* Elsie Hughes … Shannon Woodward

Referanser
----------

1. ↑  hollywoodreporter.com
2. ↑  Vanedannende Westworld Arkivert 27. april 2018 hos Wayback Machine. *Trønder-Avisa*, 2.10.2016
3. ↑  hollywoodreporter.com

Eksterne lenker
---------------

* (en) *Westworld* på Internet Movie Database Rediger på Wikidata

* (no) *Westworld* hos Filmfront Rediger på Wikidata

* (da) *Westworld* i Danmark Nationale Filminstitut Rediger på Wikidata

* (en) *Westworld* på The Movie Database – TV Rediger på Wikidata

* (en) *Westworld* på Rotten Tomatoes Rediger på Wikidata

* (en) *Westworld* på Metacritic Rediger på Wikidata